
PLEC DE CLÀUSULES TÈCNIQUES REGULADORES QUE HAN DE REGIR EL CONTRACTE DE CONCESSIÓ DE SERVEIS DESTINATS A LA GESTIÓ I EXPLOTACIÓ DEL BAR, CONTROL D’ACCÉS I NETEJA DE LES INSTAL·LACIONS DEL PAVELLÓ I DE LA PISCINA MUNICIPAL DE SANTA MARIA D’OLÒ. 

Primera. Objecte i qualificació del contracte
Aquesta licitació té per objecte la concessió de serveis per la gestió i explotació del bar, control d’accés i neteja de les instal·lacions del pavelló i de la piscina municipal de Santa Maria d’Oló.
Segona. Definicions

a. Espai públic. S'adscriuen a la concessió el bar i la terrassa del pavelló i de la piscina municipal.

Aquest local s’ubica a l’interior del pavelló i s’hi accedeix des del mateix vestíbul de l’equipament. 

b. Terrassa. 
L’àmbit destinat a terrassa s’ubica a la terrassa superior i ocupa una superfície aproximada de 70m2.
c. Mobiliari. S'entén per mobiliari tots aquells objectes utilitzats per a la instal·lació de la terrassa: taules, cadires, coixins, para-sols, paravents, jardineres, cendrers i estufes.
d. No es podrà ocupar l’espai d’accés al bar pavelló. Només es podrà destinar a terrassa l’espai superior exterior situat sobre el propi bar. En cap cas es pot ocupar amb finalitat de terrassa l’espai frontal al bar.
e. Instal·lacions. Totes les instal·lacions (cablejats, acústiques...) que puguin completar els serveis oferts per la terrassa s'hauran de connectar al mateix bar. No es permetrà la instal·lació de cap element que pugui suposar un perill o entorpir el pas de vianants o usuaris de les terrasses, ni que pugui generar un impacte visual negatiu. Qualsevol instal·lació elèctrica a la terrassa haurà de complir el Reglament electrotècnic de baixa tensió i les instruccions tècniques complementàries que li són d'aplicació.
f. Usos admesos. Per a realitzar espectacles públics i activitats recreatives, els titulars del bar hauran de demanar la corresponent autorització.
Tercera. Horaris d'obertura del bar 

1. Estiu: 

De 9:00h a 20:30h, com a mínim, durant tots els dies de la setmana.

Els dies feiners l’horari es podrà prolongar com a màxim fins a les 23:00h i les vigílies i festius fins a la 1:30h.

2. Hivern (en cas de pròrroga):
S’ha d’obrir per donar servei als entrenaments, partits, competicions i altres activitats programades. 

Cal que l’espai estigui obert quan s’organitzin competicions o esdeveniments extraordinaris prèvia comunicació de l’Ajuntament. 

3. Esdeveniments extraordinaris: Cal que l’espai estigui obert quan s’organitzin competicions o esdeveniments extraordinaris fora de l’horari habitual d’obertura del pavelló, prèvia comunicació de l’Ajuntament. 

Quarta. Equipament de les instal·lacions del bar

1. El bar es posa a disposició en la situació actual i amb la instal·lació preparada per prestar el servei. 

2. L'adjudicatari pot aportar, si ho creu necessari, equipament i materials addicionals per la correcta explotació i gestió.

3. L'adjudicatari està obligat a mantenir tot el material en bon estat llevat del natural desgast ocasionat per un ús curós.

4. Si l'adjudicatari desitja realitzar una actuació per a l’acondiciament o millora del bar (incloent la pintura interior), haurà d'obtenir autorització de l'Ajuntament.

Cinquena. Personal del servei

Tot el personal del servei ha de disposar obligatòriament del carnet de manipulació d'aliments.

Sisena. Pla de seguretat i salut

L'adjudicatari haurà de donar compliment a la normativa de prevenció de riscos laborals, així com vetllar pel compliment en matèria de d’higiene mitjançant els protocols de neteja reglamentaris tant de les instal·lacions sanitàries com de les alimentàries (taulells, neveres o piques).

Setena. Obligacions tributaries i de la Seguretat Social

1. L'adjudicatari haurà d'estar al corrent de totes les obligacions tributàries, tant respecte de l'ajuntament com d'altres administracions.

2. L'adjudicatari haurà de complir totes les obligacions referides a la contractació de treballadors, a la seguretat Social i al pagament de les quotes corresponents.
Vuitena. Relacions amb tercers
1. El contracte solament tindrà efecte entre l'ajuntament i el titular, però no alterarà les situacions jurídiques privades entre l'adjudicat i tercers, ni podrà ser invocada per l'execució o disminució de la responsabilitat en què hagin estat inclosos els titulars del contracte.

2. L'adjudicat estarà obligat a admetre al gaudi del servei a tota persona que ho demani. Malgrat això, si alguna persona o persones incompleixen les normes de comportament i actuacions socialment establertes, podrà exercir el dret d'admissió.

Novena. Inspeccions de l'Ajuntament
L'adjudicatari haurà de facilitar a l'ajuntament la inspecció en qualsevol moment de les condicions en què es presta el servei i l'estat de les instal·lacions.
Desena.  L'ajuntament, a la vista del desenvolupament del servei, podrà precisar els detalls de totes o algunes de les obligacions i drets del concessionari.

Santa Maria d’Oló, datat i signat electrònicament

El Regidor d’Esports,

Albert Vega Valeri

